Nienaber kies sy span wat Leeus moet temJacques Nienaber het sy span vir die eerste toets teen die Britse en Ierse Leeus gekies. Foto: Phill Magakoe/AFP. Jacques Nienaber het ’n sterk span vir die eerste toets teen die Britse en Ierse Leeus in Kaapstad gekies met 21 Wêreldbeker-wenners in die groep van 23. Siya Kolisi het genoeg van Covid-19 herstel om die span aan te voer, terwyl Handré Pollard sy 50ste toets vir Suid-Afrika sal speel. Dieselfde agterspelergroep wat twee jaar gelede vir Engeland getroef het om die Webb Ellis-trofee omhoog te hou, is vir die wedstryd gekies met Makazole Mapimpi en Cheslin Kolbe wat vir ’n opwindende vleuelkombinasie sorg. Voorlangs sal die veelsydige Kwagga Smith die beseerde Duane Vermeulen se skoene op agtsteman moet volstaan, terwyl Ox Nche saam met Bongi Mbonambi en Trevor Nyakane in die voorry sal sak. Volgens Nienaber is hy optimisties dat sy spelers hul man teen die gekombineerde mag van die Britse en Ierse Leeus sal kan staan. Die drie voorbereidingswedstryde – teen Georgië, die besoekende Leeus-span en die Blou Bulle – het ook hul doel gedien. Handre Pollard in aksie. Foto:. (AP Photo/Florencia Tanjun) Die Bokke het die eerste toets teen Georgië met 40 -9 gewen, terwyl ’n sterbelaaide SA A-span Warren Gatland se spelers getroef het. Dinge wou egter nie heeltemal teen die Bulle reg loop nie en die Pretorianers het die Skim-bokke met 17-14 gewen. Die voormalige Springbok-vleuel, Bryan Habana, het juis ná daardie wedstryd gesê dat ’n hele paar spelers hulself uit die toetsspan gespeel het. “Ons het ons spankeuses deeglik beplan en dit was belangrik om ’n derde voorbereidingswedstryd te speel nadat die tweede toets teen Georgië gekanselleer is. Ons weet wat die spelers wat ons gekies het op die veld kan doen,” het Nienaber gesê. “Die feit dat die meeste spelers deel van die Wêreldbeker-veldtog was, beteken dat hulle mekaar goed ken. As afrigters weet ons ook wat om van elkeen te verwag.” Hy voorspel ’n fisieke stryd teen die besoekers. “Die stryd tussen die voorspelers gaan ongelooflik taai wees; daarom is dit belangrik dat ons sommer vroeg reeds ons stempel op die toer afdruk en ons teenwoordigheid by die afbreekpunte laat geld.” Springbokke teen Britse en Ierse Leeus: Willie le Roux (heelagter), Cheslin Kolbe (regtervleuel), Lukhanyo Am (buitesenter), Damian de Allende (binnesenter), Makazole Mapimpi (linkervleuel), Handré Pollard (losskakel), Faf de Klerk (skrumskakel), Kwagga Smith (agtsteman), Pieter-Steph du Toit (flank), Siya Kolisi (flank en kaptein), Franco Mostert (slot), Eben Etzebeth (slot), Trevor Nyakane (stut), Bongi Mbonambi (haker) en Ox Nche (stut). Plaasvervangers: Malcolm Marx, Steven Kitshoff, Frans Malherbe, Lood de Jager, Rynhardt Elstadt, Herschel Jantjies, Elton Jantjies en Damian Willemse. Springbokspan wat in 2019 in die WB-eindstryd gespeel het: Willie le Roux (heelagter), Cheslin Kolbe (regtervleuel), Lukhanyo Am (buitesenter), Damian de Allende (binnesenter), Makazole Mapimpi (linkervleuel), Handré Pollard (losskakel), Faf de Klerk (skrumskakel), Duane Vermeulen (agtsteman), Pieter-Steph du Toit (flank), Siya Kolisi (flank en kaptein), Lood de Jager (slot), Eben Etzebeth (slot), Frans Malherbe (stut), Bongi Mbonambi (haker) en Beast Mtawarira (stut). Plaasvervangers: Malcolm Marx, Steven Kitshoff, Vincent Koch, RG Snyman, Franco Mostert, Francois Louw, Herschel Jantjies en Frans Steyn. This is the @Springboks line-up we will be facing on Saturday in the #CastleLionsSeries opener ???? Who stands out for you? ????#LionsRugby #BoksvLions https://t.co/jINr9Zpw4A — British & Irish Lions (@lionsofficial) July 20, 2021